b'\n_START_ARTICLE_\nDerek Holland\n_START_SECTION_\n2009\n_START_PARAGRAPH_\nHolland je bil izbran v 25. krogu na naboru lige MLB leta 2006, kot biv\xc5\xa1i \xc5\xa1tudent univerze Wallace State Community College v mestu Hanceville, Alabama, ki je v\xc4\x8dlanjena v ligo National Junior College Athletic Association._NEWLINE_Navkljub temu, da je prihajal iz manj\xc5\xa1e \xc5\xa1ole in posledi\xc4\x8dno nizkim pri\xc4\x8dakovanjem ga je Baseball America ocenila kot drugega najbolj obetavnega metalca v klubu, za Neftalijem Felizem._NEWLINE_Dne 22. aprila 2009 je Holland prvi\xc4\x8d nastopil. V 2,3 menjave ni dovolil teka ali prostega prehoda na polje, pa\xc4\x8d pa le 3 udarce v polje ter dodal \xc5\xa1e 2 izlo\xc4\x8ditvi z udarci. 9. avgusta je dokon\xc4\x8dal svojo prvo tekmo, v kateri tudi ni dopustil teka, proti ekipi Los Angeles Angels of Anaheim v Anaheimu.\n_START_SECTION_\n2010\n_START_PARAGRAPH_\nHolland je ve\xc4\x8dji del leta 2010 pre\xc5\xbeivel na podru\xc5\xbenici na stopnji Triple-A v Oklahoma Cityju, in je bil vpoklican v ligo MLB le ob po\xc5\xa1kodbah drugih \xc4\x8dlanov za\xc4\x8detne peterke metalcev. Po za\xc4\x8detnih dveh zmagah je naslednje tri izgubil in leto kon\xc4\x8dal s tremi zmagami, \xc5\xa1tirimi porazi in 4,08 dovoljenega teka.\n_START_SECTION_\nKon\xc4\x8dnica\n_START_PARAGRAPH_\nHolland je dovolil 3 teke v 4,2 menjave v Okro\xc5\xbeni seriji Ameri\xc5\xa1ke lige proti ekipi Tampa Bay Rays. V Konferen\xc4\x8dni seriji Ameri\xc5\xa1ke lige v 5,2 menjave ni dovolil teka, in je bil klju\xc4\x8dnega pomena za zmago na 4 tekmi proti dotedanjim prvakom, New York Yankees. V igro je vstopil v 4 menjavi z 1 izlo\xc4\x8ditvijo in polnimi bazami, ter re\xc5\xa1il svojo ekipo iz godlje in zdr\xc5\xbeal \xc5\xa1e nekaj dodatnih menjav, s \xc4\x8demer je za\xc5\xa1\xc4\x8ditil razbremenilski kader._NEWLINE_Na \xc5\xbealost pa svojega uspeha ni uspel podalj\xc5\xa1ati \xc5\xa1e na Svetovno serijo proti ekipi San Francisco Giants. Na drugi tekmi serije je vstopil v igro v spodnjem delu 8 menjave z igralcem na bazah in eno izlo\xc4\x8ditvijo. Njegova ekipa je zaostajala z izidom 2:0. O\xc4\x8ditno nezmo\xc5\xbeen bojevati se proti pritisku, ki spremlja mladega igralca, ki me\xc4\x8de v Svetovni seriji prvi\xc4\x8d, je vse tri odbijalce, s katerimi se je soo\xc4\x8dil, prosto sprehodil do baze, ne da bi izvlekel kak\xc5\xa1no izlo\xc4\x8ditev, odbijalca, ki ga je podedoval, pa sprehodil do doma\xc4\x8de baze, kjer je dosegel tek za nasprotno ekipo. Njegova nezmo\xc5\xbenost osredoto\xc4\x8denja je omogo\xc4\x8dila menjavo z ogromnim \xc5\xa1tevilom tekov za ekipo iz San Francisca, ki je tekmo dobila z 9:0. V 4. tekmi mu je sicer v vlogi razbremenilca uspelo vre\xc4\x8di menjavo brez tekov, a so tekmo - in kasneje serijo - Rangers izgubili.\n_START_SECTION_\n2011\n_START_PARAGRAPH_\nHolland je sezono 2011-12 za\xc4\x8del kot \xc4\x8dlan za\xc4\x8detne peterke metalcev, in navkljub 4,96 dovoljenega teka mu je uspelo zmagati v \xc5\xa1tirih od prvih petih nastopov v aprilu in maju. Povpre\xc4\x8dje dovoljenih tekov je zni\xc5\xbeal na 4,14 v mesecu juniju, pri \xc4\x8demer je veliko vlogo igrala njegova prva celotna tekma brez dovoljenega teka sezone. Julij je za\xc4\x8del v nihajo\xc4\x8di formi- proti ekipi Miami Marlins mu ni uspelo priti iz prve menjave- vendar se mu je uspelo pobrati- na naslednjih 5 nastopih je tri tekme zaklju\xc4\x8dil brez dovoljenega teka._NEWLINE_V letu 2011 je dopu\xc5\xa1\xc4\x8dal 3,95 teka, kar je bilo dovolj za 16 zmag in 5 porazov. Ameri\xc5\xa1ko ligo je vodil v kon\xc4\x8danih tekmah brez predanega teka s \xc5\xa1tirimi (5. najbolj\xc5\xa1i izkupi\xc4\x8dek v zgodovini ekipe v tej kategoriji), bil 3. v odstotkih zmag (prav tako 5. v klubski zgodovini) in 4. v zmagah._NEWLINE_23. oktobra, na 4. tekmi Svetovne serije proti ekipi St. Louis Cardinals, je Holland zmagal, predal le udarca v polje, prosta prehoda na bazo, ni\xc4\x8d tekov in zbral 7 izlo\xc4\x8ditev z udarci. Po 8,3 menjave je bil zamenjan.\n_START_SECTION_\n2012\n_START_PARAGRAPH_\n20. marca 2012 je s svojo ekipo sklenil 5-letno podalj\xc5\xa1anje svoje pogodbe (katero lahko klub podalj\xc5\xa1a \xc5\xa1e za 2 leti), ki mu bo prineslo 28,5 milijona ameri\xc5\xa1kih dolarjev.\n_START_SECTION_\nZaloga metov\n_START_PARAGRAPH_\nNjegov glavni met je 4-\xc5\xa1ivna \xc5\xbeoga, ki jo povpre\xc4\x8dno me\xc4\x8de s hitrostjo 151 kilometrov na uro. Proti levi\xc4\x8darjem se poslu\xc5\xbeuje predvsem slednje, 2-\xc5\xa1ivne hitre \xc5\xbeoge ter drsalca (131\xc2\xa0km/h). Proti desni\xc4\x8darjem uporablja me\xc5\xa1anico prej omenjenih metov ter spremenljivca v obmo\xc4\x8dju 135\xc2\xa0km/h ter oblinarko pri okoli 128\xc2\xa0km/h. V polo\xc5\xbeajih z odbijalci z dvemi udarci zelo rad uporablja svoj drsalec, ne glede na to, ali je odbijalec lesni\xc4\x8dar ali desni\xc4\x8dar.'